**Koolieelsetes lasteasutustes muutub vanemate poolt kaetava osa määr**

Põhja-Pärnumaa Vallavolikogu 24. oktoobri 2018 määruse nr 47 „ **Koolieelsetes lasteasutustes vanemate poolt kaetava osa määra kinnitamine**“ kohaselt moodustab koolieelsete lasteasutuste rahastamisel lapsevanema poolt kaetav osa ühes kuus ühe lapse kohta 6 % Vabariigi Valitsuse kehtestatud töötasu alammäärast. Lapsevanema poolt kaetava osa arvuline suurus arvutatakse euro täpsusega, kohaldades ümardamise reeglit.

**Seoses alampalga tõusuga 01.01.2025 aastal, tõuseb lasteaiatasu järgmiselt:**

Esimene laps **53**  **eurot kuus, teine laps 40 eurot kuus** (kui perest käib lasteaias korraga kaks last). **Kolmas ja iga järgmine laps on tasuta** (kui perest käib samal ajal lasteaias kolm või enam last).

Teise ja kolmanda ning enama lapsega perede soodustused kehtivad tingimusel, et vanema ja laste elukohana on rahvastikuregistris registreeritud Põhja-Pärnumaa vald.

**Põhja-Pärnumaa huvikoolides on õppekulude osaliseks katmiseks võetavad õppetasu suurused alates 01.01.2025 järgmised:**

***Pärnu-Jaagupi Muusikakoolis*** eelkool, põhiõppe kõik astmed, huviõppe kõik astmed ja lisa- aastad 5% Vabariigi Valitsuse kehtestatud töötasu alammäärast, ehk **44 eurot kuus** ja ettevalmistav aste (beebikool ja mudilaste rühmad) 75% eelpool nimetatud summast ehk **33 eurot kuus.**

***M. Lüdigi nimelise Vändra Muusika- ja Kunstikooli*** noorem aste, vanem aste, lisa-aastad ja üldkultuuriline õpe 5% Vabariigi Valitsuse kehtestatud töötasu alammäärast, ehk **44 eurot** ja ettevalmistusklass 75% eelpool nimetatud summast ehk **33 eurot kuus**.

Mobiilne pilliõpe maksab mõlemas huvikoolis 29 eurot kuus ja täiskasvanuõpe 25 eurot tund.